**Dôvodová správa**

1. **Všeobecná časť**

Návrh zákona je reakciou na mimoriadnu situáciu súvisiacu s predlžovaním sa termínu odchodu Spojeného kráľovstva Veľkej Británie a Severného Írska z Európskej únie ako aj skutočnosť, že poslanci Dolnej snemovne britského parlamentu neschválili v utorok 15. januára 2019 predbežnú dohodu o vystúpení Británie z Európskej únie.

Uznesením Európskeho parlamentu zo 7. februára 2018 o zložení Európskeho parlamentu sa zvýšil počet zástupcov volených do Európskeho parlamentu za Slovenskú republiku na volebné obdobie 2019 - 2024 z 13 na 14. Zároveň však článok 3 odsek 2 prílohy uznesenia Európskeho parlamentu ustanovuje, že ak Spojené kráľovstvo bude na začiatku volebného obdobia 2019 – 2024 ešte stále členom Európskej únie, počet zástupcov volených do Európskeho parlamentu za každý členský štát, ktorí sa ujmú funkcie, musí zodpovedať počtu uvedenému v článku 3 rozhodnutia Európskej rady 2013/312/EÚ až kým vystúpenie Spojeného kráľovstva z Európskej únie nadobudne právnu účinnosť.

Z vyššie uvedených dôvodov je nevyhnutné vykonať právnu úpravu, ktorou sa určí, ktorý kandidát zvolený vo voľbách do Európskeho parlamentu 25. mája 2019 sa v súlade s uznesením Európskeho parlamentu ujme funkcie až potom ako vystúpenie Spojeného kráľovstva z Európskej únie nadobudne právnu účinnosť.

Zákon by mal nadobudnúť účinnosť čím skôr, aby politické strany súťažiace o mandáty v Európskom parlamente boli s opatrením súvisiacim s odchodom Spojeného kráľovstva Veľkej Británie a Severného Írska z Európskej únie boli v dostatočnom časovom predstihu pred vykonaním volieb oboznámené.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Vláda Slovenskej republiky

2. **Názov návrhu zákona**: Zákon, ktorým sa dopĺňa zákon č. 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov

3. **Problematika návrhu zákona** je upravená v práve Európskej únie:

a) v primárnom práve –

    - čl. 10 ods. 4 Zmluvy o Európskej únii

    - čl. 224 Zmluvy o fungovaní Európskej únie

         b) v sekundárnom práve –

    - Nariadenie Európskeho parlamentu a Rady (EÚ, Euratom) č. 1141/2014  z 22. októbra 2014 o štatúte a financovaní európskych politických strán a európskych politických nadácií

    - Delegované nariadenie Komisie (EÚ, Euratom) 2015/2401 z 2. októbra 2015 o obsahu a fungovaní registra európskych politických strán a európskych politických nadácií

     - Vykonávacie nariadenie Komisie (EÚ) 2015/2246 z 3. decembra 2015 o podrobných ustanoveniach týkajúcich sa systému registračných čísel uplatňovaného na register európskych politických strán a európskych politických nadácií  a informácií poskytovaných v štandardných výpisoch z registra

* Rozhodnutie Európskej rady z  28. júna 2013, ktorým sa stanovuje zloženie Európskeho parlamentu (2013/312/EÚ) a Rozhodnutie Európskej Rady (EÚ) 2018/937 z 28. júna 2018, ktorým sa stanovuje zloženie Európskeho parlamentu.

c) v judikatúre Súdneho dvora Európskej únie - nie je

4. **Záväzky Slovenskej republiky vo vzťahu k Európskej únii:**

    Bezpredmetné

5. **Stupeň zlučiteľnosti návrhu zákona s právom Európskej únie:**

    Úplný

1. **Osobitná časť**

**K čl. I**

Navrhuje sa postup, ktorým sa určí ktorý kandidát zvolený vo voľbách do Európskeho parlamentu 25. mája 2019 sa v súlade s uznesením Európskeho parlamentu ujme funkcie až potom ako vystúpenie Spojeného kráľovstva z Európskej únie nadobudne právnu účinnosť. Postup sa navrhuje analogicky podľa ustanovenia § 94 ods. 3 zákona, ktorý upravuje situáciu keď sa pri prideľovaní mandátov pridelilo o jeden mandát viac, než sa malo na základe výsledkov volieb prideliť. Tento postup je upravený o skutočnosť, že mandát sa síce politickej strane, alebo koalícii politických strán neodpočíta, iba sa bude uplatňovať až po nadobudnutí právnej účinnosti vystúpenia Spojeného kráľovstva z Európskej únie.

Tiež sa upravuje postup podobne ako je pri odovzdávaní zápisnice o výsledku volieb tak, že predseda Národnej rady Slovenskej republiky so zápisnicou o výsledku volieb do Európskeho parlamentu v roku 2019 oznámi zároveň meno a priezvisko zvoleného kandidáta, ktorého mandát sa bude uplatňovať až po nadobudnutí právnej účinnosti vystúpenia Spojeného kráľovstva z Európskej únie.

**K čl. II**

Vzhľadom na mimoriadnosť situácie je nevyhnutné, aby zákon nadobudol účinnosť čo najskôr, preto sa navrhuje účinnosť dňom vyhlásenia.

V Bratislave, 23. januára 2019

**Peter Pellegrini** v. r.

predseda vlády Slovenskej republiky

**Denisa Saková** v. r.

ministerka vnútra Slovenskej republiky

**Doložka vybraných vplyvov**

|  |
| --- |
| **1.  Základné údaje** |
| **Názov materiálu**  |
| Návrh zákona, ktorým sa dopĺňa zákon č. 180/2014 o podmienkach výkonu volebného práva a o zmene a doplnení niektorých zákonov v znení neskorších predpisov |
| **Predkladateľ (a spolupredkladateľ)** |
| Vláda Slovenskej republiky |
| **Charakter predkladaného materiálu** |    Materiál nelegislatívnej povahy |
|    Materiál legislatívnej povahy  |
|     Transpozícia práva EÚ  |
|  |
| **Termín začiatku a ukončenia PPK** | Materiál nebol predmetom PPK |
| **Predpokladaný termín predloženia na MPK\*** | Materiál nebol predmetom MPK |
| **Predpokladaný termín predloženia na Rokovanie vlády  SR\*** | Materiál bol predkladaný na rokovanie vlády Slovenskej republiky |
| **2.  Definícia problému** |
| Predlžovanie termínu odchodu Spojeného kráľovstva z Európskej únie a hrozba, že v čase začiatku volebného obdobia Európskeho parlamentu 2019-2024 bude Spojené kráľovstvo ešte stále členom Európskej únie. Chýbajúca úprava v súvislosti s určením kandidáta zvoleného vo voľbách do Európskeho parlamentu v roku 2019, ktorého mandát sa bude uplatňovať až po nadobudnutí právnej účinnosti vystúpenia Spojeného kráľovstva z Európskej únie |
| **3.  Ciele a výsledný stav** |
| Určenie kandidáta zvoleného vo voľbách do Európskeho parlamentu v roku 2019, ktorého mandát sa bude uplatňovať až po nadobudnutí právnej účinnosti vystúpenia Spojeného kráľovstva z Európskej únie |
| **4.  Dotknuté subjekty** |
| Kandidujúce subjekty, politické strany, zvolení kandidáti |
| **5.  Alternatívne riešenia - nepredkladajú sa** |
|  |
| **6.  Vykonávacie predpisy** |
| Predpokladá sa prijatie/zmena vykonávacích predpisov?                             Áno              Nie |
| **7.  Transpozícia práva EÚ**  |
|  |
| **8.  Preskúmanie účelnosti\*\*** |

|  |
| --- |
| **9.   Vplyvy navrhovaného materiálu** |
| **Vplyvy na rozpočet verejnej správy**    z toho rozpočtovo zabezpečené vplyvy |       Pozitívne |      Žiadne |  Negatívne |
|        Áno |        Nie |      Čiastočne |
| **Vplyvy na podnikateľské prostredie**    z toho vplyvy na MSP |      Pozitívne |      Žiadne |      Negatívne |
|    Pozitívne |      Žiadne |      Negatívne |
| **Sociálne vplyvy** |      Pozitívne |    Žiadne |      Negatívne |
| **Vplyvy na životné prostredie** |      Pozitívne |    Žiadne |      Negatívne |
| **Vplyvy na informatizáciu** |        Pozitívne |        Žiadne |      Negatívne |
| **Vplyvy na služby pre občana z toho**    vplyvy služieb verejnej správy na občana    vplyvy na procesy služieb vo verejnej    správe |        Pozitívne |      Žiadne |      Negatívne |
|        Pozitívne |        Žiadne |      Negatívne |

|  |
| --- |
| **10.  Poznámky** |
|  |
| **11.  Kontakt na spracovateľa** |
|  |
| **12.  Zdroje** |
|  |
| **13.  Stanovisko Komisie pre posudzovanie vybraných vplyvov z PPK** |
| Materiál nebol predmetom PPK |